संपत्ति की ख़रीद-फ़रोख्त पर आईटी की नज़र  
आयकर विभाग दिल्ली और राष्ट्रीय राजधानी क्षेत्र के इलाकों में संपत्ति की ख़रीद फ़रोख्त की जांच से ये शुरुआत करेगा।
संपत्ति की ख़रीद-फ़रोख्त के मामलों पर अब सरकार की निगाह रहेगी। ब्लैक मनी से जुड़े मामलों की बढ़ती शिकायत के बाद आयकर विभाग ने हाल में हुई संपत्ति की ख़रीद फ़रोख्त के मामलों की जांच करने का फ़ैसला किया है ताकि ऐसी ख़रीद फ़रोख्त में नकद में ब्लैक मनी के इस्तेमाल पर रोक लगाई जा सके। आयकर विभाग दिल्ली और राष्ट्रीय राजधानी क्षेत्र के इलाकों में संपत्ति की ख़रीद फ़रोख्त की जांच से ये शुरुआत करेगा। हालांकि आयकर विभाग ने ये साफ़ नहीं किया है कि किस पीरियड के बीच हुई ख़रीद−फ़रोख्त की वो जांच करने जा रहा है। लेकिन संकेत हैं कि 2010−11 में हुई ख़रीद फ़रोख्त पर विभाग की निगाह रहेगी।